open-index/open-wikipedia-markdown huggingface dataset:
Jet Roller Club Genève

O **Jet Roller Club Genève** é un equipo de hóckey a patíns da cidade de Xenebra (Suíza). O club foi fundado en 2012 e na tempada 2015-16 competiu na segunda categoría do hóckey a patíns suízo, a LNB.

## Historia 
O club naceu en 2012 por iniciativa da Federación Suíza de Hóckey a Patíns (FSRH nas súas siglas en francés), que pediu ao Genève RHC que creara un novo equipo na cidade para que competira na segunda categoría e poder así crear unha fase de grupos en dita categoría. Xa que non está permitido que dous equipos dun mesmo club xoguen na mesma categoría nas ligas maiores fundouse un novo club chamado "Jet" en homenaxe ao Jet d'Eau, un dos símbolos da cidade helvética. Na seguinte tempada, o Jet RC Genève finalizou na sétima posición 10  puntos en 14 partidos, caendo eliminado na primeira rolda dos *play-offs* en dous partidos (1-7 e 2-6) fronte ao SC Thunerstern, que finalmente se faría co subcampionato da NLB.

## Notas 
## Véxase  tamén 
### Outros artigos 
* Genève RHC

### Ligazóns externas 
* Sitio oficial do club
Humanismo (filosofía)

[miniatura|160px|O humano feliz (*Happy Human*) é unha icona que se adoptou como símbolo internacional do [humanismo secular.]]
O **humanismo** é unha actitude filosófica e ética que fai fincapé no valor e a axencia dos seres humanos, individual e colectivamente, e que polo xeral prefire o pensamento crítico e as probas (racionalismo, empirismo) sobre a aceptación de dogmas ou a superstición.

O significado do termo *humanismo* flutuou, segundo os movementos intelectuais sucesivos que se identificaron con el. Unha relación da evolución do significado da palabra *humanismo* desde o punto de vista dun humanista secular moderno é a dada por Nicolas Walter. Unha perspectiva similar, pero algo menos polémica, encóntrase en Richard Norman. Unha visión histórica e orientada filoloxicamente pódese ver en Vito Giustiniani.

En xeral, porén, o humanismo refírese a unha perspectiva que afirma algunha noción de liberdade e progreso.

Nos tempos actuais, os movementos humanistas están normalmente aliñados co secularismo e hoxe "humanismo" normalmente refírese a unha filosofía de vida non teísta centrada no poder dunha humanidade que mira cara á ciencia en vez cata ao dogma relixioso co fin de entender o mundo.

## Notas 
## Véxase tamén 
### Bibliografía 
* Nicolas Walter (1977): ''Humanism – What's in the Word*. Londres: Rationalist Press Association. ISBN 0-301-97001-7.
* Richard Norman (2004): *On Humanism (Thinking in Action)*. Londres: Routledge.
* Vito Giustiniani (1985): "Homo, Humanus, and the Meanings of Humanism", *Journal of the History of Ideas''. **46** (2): 167–95.
Tempada 2015/16 do Club Deportivo Lugo

Durante a tempada **2015–16** o Club Deportivo Lugo competiu na Segunda División, logrando manter a categoría tres anos seguidos por primeira vez na súa historia ao acadar o 14º posto ao remate do campionato.

## Material deportivo 
O Lugo, que até a tempada pasada levaba equipamentos da súa marca propia CDLU, pasou a ser vestido pola compañía danesa Hummel. O patrocinador foi de novo Estrella Galicia.

**Deseño do equipamento do CD Lugo. Tempada 2015−16**

## Xogadores 
:*Xogadores ao remate da campaña.*

### Filial 
### Cedidos 
### Deixaron o club durante a tempada 
## Fichaxes 
### Mercado de verán 

### Mercado de inverno 
## Xornada a xornada 

## Notas 
## Véxase tamén 
### Outros artigos 
* Club Deportivo Lugo
* Segunda División 2015/16
Proximidades Madrid

250px|miniatura|Liñas
**Proximidades Madrid** (en castelán: *Cercanías Madrid*) é o servizo ferroviario explotado por Renfe Operadora sobre unha infraestrutura de Adif, que comunica a cidade de Madrid coa súa área metropolitana e as principais poboacións da Comunidade de Madrid e Guadalaxara.

A rede, cun persoal duns 1.300 empregados, conta con nove liñas en funcionamento, discorrendo por 370&nbsp;km de vías férreas, con 89 estacións das que máis de 20 ofrecen correspondencia co Metro de Madrid e unha delas co Tranvía de Parla. En días laborables hai unhas 1.385 circulacións diarias, podendo transportar un total de 880.000 viaxeiros.

## Liñas 
## Véxase tamén 
### Ligazóns externas 
*Sitio web oficial
Proximidades Sevilla

**Proximidades Sevilla** (en castelán: *Cercanías Sevilla*) é o servizo ferroviario explotado por Renfe Operadora sobre unha infraestrutura de Adif, que comunica a cidade de Sevilla coas principais poboacións do val do Guadalquivir e a zona norte da comarca do Aljarafe.

A rede conta con cinco liñas en funcionamento, 254&nbsp;km de vías férreas e 38 estacións. Algunhas ofrecen correspondencia co Metro de Sevilla e co Tranvía de Sevilla. En 2012 a rede moveu máis de 9 millóns de viaxeiros.

## Liñas 
## Véxase tamén 
### Ligazóns externas 
*Sitio web oficial
Proximidades Valencia

miniatura|Tren da serie 440R empregado ocasionalmente na liña C-2 da rede.
miniatura|Tren da serie 447 empregado nas liñas C-1, C-2 e C-6 da rede.
**Proximidades Valencia** (en valenciano: *Rodalia València*, en castelán: *Cercanías Valencia*) é o servizo ferroviario explotado por Renfe Operadora sobre unha infraestrutura de Adif, que comunica a cidade de Valencia coas principais poboacións das provincias de Castelló e Valencia.

A rede conta con seis liñas en funcionamento, 252&nbsp;km de vías férreas e 66 estacións. Algunhas ofrecen correspondencia con MetroValencia e co TRAM de Castelló. En 2014 a rede moveu máis de 17 millóns de viaxeiros.

## Liñas 
## Véxase tamén 
### Ligazóns externas 
*Sitio web oficial
Ragnar Sigurðsson

**Ragnar Sigurðsson**, nado en Reiquiavik o 19 de xuño de 1986, é un futbolista islandés. Xoga na demarcación de defensa para o FC Krasnodar da liga Premier de Rusia.

## Traxectoria en clubs 
### Fylkir Reykjavík 
Ragnar iniciou a súa carreira nas categorías inferiores do Fylkir Reykjavík no ano 2002 para acabar debutando co primeiro equipo dous anos máis tarde, onde permanecería até o 2006.

### IFK Göteborg 
En 2006 fichou polo club sueco IFK Göteborg. Debutou na Allsvenskan o 6 de abril de 2007 e xogou os 26 partidos de liga completos, formando unha formidábel parella con Mattias Bjärsmyr. O seu equipo acabaría por gañar a Allsvenskan ese ano polo que de contado o seu nome empezou a se asociar a varios grandes clubs da Ligue 1, Serie A, Bundesliga ou da Premier League. O daquela director de deportes do IFK Göteborg, Håkan Mild comentou que o club esixía uns 3.000.000 € por este talentoso defensa. Durante a súa segunda tempada Ragnar xogou 29 partidos (de 30) e o equipo terminou en 3º lugar, gañando a Supercupen e a Svenska Cupen.

### FC København 
O 30 de maio de 2011, Ragnar asinou un contrato de catro anos cos campións dinamarqueses do F.C. København cun custo estimado da fichaxe de preto de 5.500.000 de Coroas Dinamarquesas. Neste club habería de conquistar a Copa de 2012 e a liga de 2013.

### FC Krasnodar 
O 23 de xaneiro de 2014, o FC Krasnodar da primeira liga rusa anunciou que asinaran con Ragnar un contrato de dous anos e medio con opción a un ano adicional.

## Selección nacional 
Debutou coa selección de fútbol de Islandia o 22 de agosto de 2007 nun partido amigábel contra Canadá, encontro que finalizou con empate a un. Ademais disputou a clasificación para a Eurocopa 2008, a clasificación para a Eurocopa 2012, a clasificación para a Eurocopa 2016, a clasificación para a Copa Mundial de Fútbol de 2010 e a clasificación para a Copa Mundial de Fútbol de 2014.

### Goles internacionais 
## Clubs 
## Palmarés 
### Campionatos nacionais 
## Notas 
## Ligazóns externas 
Vídeo que repasa a traxectoria de Ragnar Sigurðsson no IFK Göteborg.
Estación de Valencia-Joaquín Sorolla

**Valencia-Joaquín Sorolla** é a estación ferroviaria de alta velocidade da cidade de Valencia. É unha estación provisional e de carácter terminal. Leva o nome do pintor Joaquín Sorolla, nado na cidade.

## Situación ferroviaria 
A estación atópase no punto quilométrico 397,55 da liña férrea de alta velocidade que une Madrid con Levante.

## Historia 
Situada no centro da capital valenciana, a 800 m ao sur da Estación do Norte foi construída entre 2008 e 2010 aproveitando as transformacións urbanísticas da cidade de principios do século XXI para instalarse nun extenso soar próximo á praia de vías. Inaugurouse o 18 de decembro de 2010.

## A estación 
O edificio é de planta rectangular con dúas zonas claramente diferenciadas: o gran hangar, de planta igualmente rectangular, e o edificio de viaxeiros propiamente dito, de planta en U e alicerces independentes da estrutura do hangar.

As fachadas están ritmicamente desenvolvidas segundo módulos de policarbonato acristalado propio dunha estrutura provisional e desbotable como é esta. O proxecto e a dirección da obra correron a cargo dos arquitectos Luis Almeida Duarte e Elvira Puchades Gimeno e a xestión do proxecto a cargo de Jorge Bernabeu Larena e Elvira Puchades Gimeno da empresa ACXT/IDOM.

## Servizos ferroviarios 
### Longa Distancia
*Actualizados a 2 de xullo de 2016.*

### Media distancia 
*Actualizados a 2 de xullo de 2016.*

## Notas 
## Véxase tamén 
### Ligazóns externas 
*Información na web de Adif
Cabaza (homónimos)

O termo **Cabaza** pode referirse a:

***Cabaza**, froito das cucúrbitas. 

Como topónimo, pode referirse a:

;En Galiza
***Cabaza**, lugar da parroquia de Seivane de Vilarente, no concello de Abadín;
***A Cabaza**, lugar da parroquia de Recemel, no concello das Somozas.

## Véxase tamén
### Outros artigos
O Cabezo

O topónimo **O Cabezo** pode referirse a:

;En Galiza
***O Cabezo**, lugar da parroquia de Abellá, no concello de Frades;
***O Cabezo**, lugar da parroquia de Mougás, no concello de Oia.

## Véxase tamén
### Outros artigos
***Cabezo de Alcalá**, conxunto arqueolóxico localizado nas proximidades do concello de Azaila, na provincia de Teruel;
***Cabezo Redondo**, xacemento arqueolóxico da Idade do Bronce que se atopa nun cabezo a 2 quilómetros de Villena (Alacant).
O Cabo da Aldea

Como topónimo **O Cabo da Aldea** pode referirse a:

;En Galiza
***O Cabo da Aldea**, lugar da parroquia de Ribeiras de Miño, no concello de Pantón;
***O Cabo da Aldea**, lugar da parroquia de Santaballa, no concello de Vilalba;
***O Cabo da Aldea**, lugar da parroquia de Goimil, no concello de Vilarmaior.

## Véxase tamén
### Outros artigos
Cabo de Aldea

Como topónimo **Cabo de Aldea** pode referirse a:

;En Galiza
***Cabo de Aldea**, lugar da parroquia de Cambás, no concello de Aranga;
***O Cabo de Aldea**, lugar da parroquia de Quintela, no concello de Crecente.

## Véxase tamén
### Outros artigos
Praias de El Sardinero

As **praias de El Sardinero** son dúas praias da cidade de Santander, en Cantabria, situadas no barrio de El Sardinero.

Son dúas praias distintas aínda que están seguidas na liña de costa e cando baixa a marea únense. Reciben o nome de Primeira e Segunda praia de El Sardinero.

No pasado, unha das praias era utilizada polas clases medias e baixas e a outra era usada polas clases altas santanderinas, polo que había unha diferenciación social entre ambas. Hoxe en día ambas as praias son moi familiares e moi concorridas durante o verán, xa que son as máis extensas coas que conta a cidade.

## Véxase tamén 
### Ligazóns externas 
* Webcam na Segunda Praia de El Sardinero 
* Tempo e webcam da Primeira Praia de El Sardinero
O Cabezal

Como topónimo **O Cabezal** pode referirse a:

;En Galiza
***O Cabezal**, lugar da parroquia de Grandal, no concello de Vilarmaior;
***A Viña do Cabezal**, lugar da parroquia de Ribeira, no concello de Ribeira.

## Véxase tamén
### Outros artigos
A Cabra

Como topónimo **A Cabra** pode referirse a:

;En Galiza
***A Cabra**, lugar da parroquia de Sumio, no concello de Carral;
***A Cabra**, lugar da parroquia de Cumbraos, no concello de Mesía;
***A Bouza da Cabra**, lugar da parroquia de Lago, no concello de Valdoviño;
***Costa da Cabra**, lugar da parroquia de San Xes da Peroxa, no concello da Peroxa;
***O Mesón da Cabra**, lugar da parroquia de Trasparga, no concello de Guitiriz;
***A Cabrariza**, lugar da parroquia de Oia, no concello de Oia.

## Véxase tamén
### Outros artigos
***A Cabra de Cubeliño**, petróglifo situado na parroquia de Cespón (Boiro).
Fylkir Reykjavík

O **Fylkir FC** é un equipo de fútbol de Islandia que compite na Úrvalsdeild Karla, a liga de fútbol máis importante do país. *Fylkir* significa *trevo*.

Foi fundado en 1967 na cidade de Árbær, ao leste da capital Reikiavik co nome de **KSÁ** (Knattspyrnufélag Seláss og Árbæjar), o cal non simpatizou co pobo e cambiárono ao de hoxe en día.

Contan á parte con equipo en voleibol, balonmán, ximnasia e karate.

## Palmarés 
* **Copa de Islandia**: 2 
:: 2001, 2002
* **Úrvalsdeild Karla**: 0
** Subcampión (2): 2000 e 2002
* **2. deild karla**: 2
:: 1977, 1987

##   Competicións europeas 
* **Copa UEFA: 3 aparicións**
:: 2001:  Fylkir FC 2-1  Pogoń Szczecin 
:: 2001:  Pogoń Szczecin 1-1 Fylkir FC 
:: 2001:  Roda JC Kerkrade 3-0 Fylkir FC 
:: 2001:  Fylkir FC 1-3 Roda JC Kerkrade 
:: 2002:  Fylkir FC 1-1 Royal Excelsior Mouscron 
:: 2002:  Royal Excelsior Mouscron - Fylkir FC 
:: 2003:  AIK 1-0 Fylkir FC 
:: 2003:  Fylkir FC 0-0 AIK 
* **Copa Intertoto: 2 aparicións**
:: 2004:  Fylkir FC 0-1  AA Gent 
:: 2004:   AA Gent 2-1 Fylkir FC 
:: 2008:   FK Riga 1-2 Fylkir FC 
:: 2008:  Fylkir FC 0-2 FK Riga 
* **Europa League**: 1 aparición 
:: 2010:  Torpedo Zhodino 3-0 Fylkir FC 
:: 2010:  Fylkir FC 1-3 Torpedo Zhodino 

## Véxase tamén
### Ligazóns externas 
* Páxina Oficial
* Páxina Oficial de Patrocinadores
As Cachadas

O topónimo **As Cachadas** pode referirse a:

;En Galiza
***As Cachadas**, lugar da parroquia de Ponteareas, no concello de Ponteareas;
***As Cachadas**, lugar da parroquia de Lantaño, no concello de Portas;
***As Cachadas**, lugar da parroquia de András, no concello de Vilanova de Arousa.

## Véxase tamén
### Outros artigos
Depresión Meridiana

A **Depresión Meridiana** é unha formación natural da xeografía de Galicia. Esta depresión xeolóxica podería ter a súa orixe nunha falla, e vai de norte a sur desde a costa atlántica en Razo (Carballo) até o río Miño ao seu paso por Tui, a unha lonxitude de 8º 40' oeste. Está formada por unha liña de fracturas que se encaixan nas bocas da ría de Arousa, a ría de Pontevedra e a ría de Vigo, onde comeza a desembocadura dos ríos Ulla, Lérez e Verdugo respectivamente.

## Percorrido
De norte a sur, a Depresión Meridiana vai desde Carballo até Bembibre, encaixada a carón do monte Castelo. Por ese tramo discorre o río Grande, afluente do Rosende. Despois a depresión continúa o val do río Dubra até cruzar o río Tambre, e segue até Bertamiráns. Continúa até Padrón polo val do curso baixo do río Sar, e tras cruzar o río Ulla segue por Pontecesures e Valga. Logo de pasar por Caldas de Reis segue o curso do río Chaín (a carón das fervenzas do río Barosa) e continúa até Pontevedra a carón do río Rons. Logo de cruzar o Lérez segue polo val do río dos Gafos e chega até a ría de Vigo. Forma a enseada de San Simón entre Paredes e Redondela. Xa cara ao sur vai polo val do río Louro desde O Porriño até Tui, formando as gándaras de Budiño.

## Historia
Esta formación natural facilitou a creación de vías de comunicación entre os asentamentos humanos creados na zona. Así, trala romanización de Galicia a vía XIX do itinerario de Antonino percorría a depresión Meridiana desde Tui até Iria Flavia, onde se desviaba cara ao leste. Por ese tramo vai a vía portuguesa do camiño de Santiago. Amais, desde Tui até Iria Flavia vai pola depresión Meridiana a estrada N-550 e parte da autoestrada AP-9, así como tramos do Eixe atlántico de alta velocidade.

## Véxase tamén 
### Bibliografía 
* 
### Outros artigos 
* Xeografía de Galicia
* Montañas de Galicia
* Xeoloxía de Galicia
### Ligazóns externas 
* Abelleira, Cristina (20/1/2012). "Por la depresión Meridiana" *La Voz de Galicia* .
O Cachopal

O topónimo **O Cachopal** pode referirse a:

;En Galiza
***O Cachopal**, lugar da parroquia dos Ánxeles, no concello de Oroso;
***O Cachopal**, lugar da parroquia de Ribadeume, no concello das Pontes de García Rodríguez;
***O Cachopal**, lugar da parroquia de Lira, no concello de Salvaterra de Miño.

## Véxase tamén
### Outros artigos
Proximidades Lleida

miniatura|450x450px|Liñas da rede
**Proximidades Lleida** (en catalán: *Rodalia de Lleida*) é o servizo ferroviario xestionado por Rodalies de Catalunya e explotado por Renfe Operadora sobre unha infraestrutura de Adif, e por FGC sobre unha infraestrutura propia, que comunica a cidade de Lleida coas principais poboacións próximas.

A rede ten catro liñas en funcionamento cun total de 21 estacións.

## Liñas 
## Notas 
## Véxase tamén 
### Ligazóns externas 
*Tarifas da rede
Estación de Requena-Utiel

A **estación de Requena-Utiel** é unha estación ferroviaria de alta velocidade de Adif situada no concello de Requena, na provincia de Valencia. Está situada a 6&nbsp;km do centro e a 15&nbsp;km de Utiel.

## Situación ferroviaria 
A estación atópase no punto quilométrico 327,45 da liña férrea de alta velocidade que une Madrid con Levante, entre as estacións de Cuenca-Fernando Zóbel e Valencia-Joaquín Sorolla.

## Historia 
A estación foi inaugurada polos reis Xoán Carlos I e Sofía o 18 de decembro de 2010. Á inauguración tamén asistiron o presidente do Goberno José Luis Rodríguez Zapatero, o presidente da Generalitat Valenciana Francisco Camps e os alcaldes de Requena e Utiel Adelo Montés e José Luis Ramírez, entre outras autoridades.

## A estación 
O edificio da estación dispón dunha superficie en planta duns 1.200 metros cadrados, desenvolvidos nunha soa planta de 62 metros de longo por 20 de ancho. Está formado por tres volumes de diferentes alturas conectados entre si, onde se sitúa o vestíbulo, o espazo de venda de billetes, as dependencias de persoal e os aseos, entre outras dependencias.

A nova estación é "respectuosa co medio ambiente" polo que conta con paneis solares para a produción de auga quente sanitaria e paneis foto voltaicos para a captación de enerxía solar e a súa transformación en enerxía eléctrica.

A estación ten dúas plataformas de 400 metros de lonxitude útil e oito metros de anchura, dotados de marquesiñas de protección.

## Servizos ferroviarios 
### Longa Distancia
*Actualizados a 2 de xullo de 2016.*

### Media distancia 
*Actualizados a 2 de xullo de 2016.*

## Notas 
## Véxase tamén 
### Ligazóns externas 
*Información na web de Adif
A Cabana Vella

Como topónimo **A Cabana Vella** pode referirse a:

;En Galiza
***A Cabana Vella**, lugar da parroquia das Grañas do Sor, no concello de Mañón;
***A Cabana Vella**, lugar da parroquia de San Pantaleón de Cabanas, no concello de Ourol;
***A Cabana Vella**, lugar da parroquia de Ordes, no concello de Toques;
***A Cabana da Vella**, lugar da parroquia de Vilamartín Pequeno, no concello de Barreiros.

## Véxase tamén
### Outros artigos
A Cachopa

O topónimo **A Cachopa** pode referirse a:

;En Galiza
***A Cachopa**, lugar da parroquia de Arteixo, no concello de Arteixo;
***A Cachopa**, lugar da parroquia de Trabada, no concello de Trabada.

## Véxase tamén
### Outros artigos
***As Cachopas**, lugar da parroquia de Ouzande, no concello da Estrada.
O Soño (Detaille)

***O Soño*** (en ) é un cadro de Jean Baptiste Édouard Detaille pintado en 1888. Atópase actualmente no Museo Louvre-Lens, en préstamo do Museo de Orsay de París. Representa uns soldados franceses durmidos no seu campamento. En concreto, trátanse de recrutas novos da Terceira República Francesa durante as manobras de verán, probablemente en Champaña. Soñan coa gloria dos seus predecesores e toman a súa vinganza da guerra franco-prusiana de 1870. Nunha alegoría patriótica, debúxanse no ceo, de xeito voluntario non separados, os soldados do Ano II e de Austerlitz (Primeira República e Primeiro Imperio), do Trocadero e da expedición de Alxer (Restauración), os batallóns de Maxenta e de Solferino (Segundo Imperio), os superviventes de Gravelotte e de Reichshoffen (guerra de 1870).

Este tipo de xénero de pintura pertence ó ambiente boulanxista da época, que amosa a nostalxia dunha Francia vitoriosa e unida, e un dos fundamentos da lenda napoleónica, xa que poñen todas as imaxes do recordo dunha afastada Francia mítica. Para o autor é unha «toma de posición política directa», amosando o seu apoio ó xeneral Georges Boulanger e unha celebración do exército.

## Notas
Fogars de Montclús

**Fogars de Montclús** é un concello español  da provincia de Barcelona, en Cataluña. Está situado na comarca do Vallès Oriental.

## Etimoloxía
O nome do concello componse dun simple e doutro composto. Así, *Folgars* provén do latín *filicarias* que quere dicir folgueira, ou lugar onde abundan os fentos. Por outra banda *Mont* vén da palabra latina *montis*. Por último *Clus* ven do latín vulgar *cluso* que significa pradería pechada para o pasto do gado. O nome de Fogars tense atopado en documentos do século XI, namentres que o de Montclús dátase do século XIII.

## Xeografía
O concello atópase en pleno Parque Natural do Montseny. Así presenta varios cumios de importancia coma o ''Turó de l'Home* (1712 metros), *Les Agudes* (1.706 metros), o *Turó Gros* (1651 metros) e o *Turó do Morou* (1307 metros). Trátase dun concello de montaña onde a poboación está dispersada entre varias entidades de poboación. A entidade principal é o de *Mosqueroles*, que conta coa igrexa de *Sant Martí de Mosqueroles* e co edificio do concello. Outras entidades salientábeis son o *Pertegàs*, *A Costa do Montseny* ou a coñecida coma *Fogars de Montclús'', que dá nome a todo o concello.

## Véxase tamén 
### Ligazóns externas 
* Sitio web do concello
Gaivotón hiperbóreo

O **gaivotón hiperbóreo** (*Larus hyperboreus*) é unha ave pertencente á familia dos láridos.

## Características
Ave grande con plumaxe branca. A cabeza mostra un raiado gris moi característica. Ollos e peteiro amarelos. Os xuvenís tardan catro anos en acadar o aspecto adulto.
Cría só ou en pequenas colonias. O niño pódese situar en cantís, illas ou terreos abertos preto do mar En Europa establécese nas Illas Británicas, en toda a costa do Mar do Norte e Escandinavia. A España chegan individuos illados case completamente localizados nas costas cantábricas.

### En Galicia
É unha invernante habitual, mais escasa. Normalmente atópanse individuos illados entre novembro e marzo. As citas danse nas costas da Coruña e de Pontevedra.

## Notas
Jacint Verdaguer

**Jacint Verdaguer i Santaló**, nado en Folgueroles o 17 de maio de 1845 e finado en Vallvidrera, Barcelona, o 10 de xuño de 1902, foi un poeta e sacerdote catalán. Verdaguer é unha das grandes figuras da Cataluña moderna. Foi un poeta romántico, adscrito á xeración da Restauración Borbónica de 1874, que no marco da Renaixença volveu a situar á lingua catalá na categoría de lingua literaria.
Deputación de León

A **Deputación de León** (en castelán: *Diputación de León*) é o órgano institucional propio da provincia de León e ao que corresponden diversas tarefas administrativas e executivas. Engloba a todos os municipios da provincia e entre as súas funcións máis importantes atópase a de dotar de infraestruturas ás localidades da provincia así como ao seu desenvolvemento. A Deputación Provincial ten a súa sede no Palacio dos Guzmanes, situado na Praza de San Marcelo da cidade de León.

O 12 de maio de 2014 foi asasinada a Presidenta da Deputación, Isabel Carrasco, cando se dirixía a un mitin para as Eleccións ao Parlamento Europeo de 2014.

## Presidentes 
*1979-1983: Julio César Rodrigo de Santiago (UCD)
*1983-1984: Manuel Cabezas Esteban (PSOE)
*1984-1991: Alberto Pérez Ruiz (PSOE)
*1991-1995: Agustín Turiel Sandín (PSOE)
*1995-2003: José Antonio Diez Diez (PP)
*2003-2007: Francisco Javier García-Prieto Gómez (PP)
*2007-2014: Isabel Carrasco Lorenzo (PP)
*2014: Marcos Martínez Barazón (PP)
*2014-2015: Emilio Orejas Orejas (PP)
*2015-: Juan Martínez Majo (PP)
[250px|miniatura|Á dereita o [Palacio dos Guzmanes, sede da Deputación.|esquerda]]

## Notas 
## Véxase tamén 
### Ligazóns externas 
*Sitio web oficial
Casa Botines

A **Casa Botines** ou **casa Fernández y Andrés** é un edificio de estilo modernista, situado na cidade de León. Orixinalmente almacén comercial e residencia particular, foi construído e deseñado polo arquitecto catalán Antoni Gaudí entre 1891 e 1894, sendo esta unha das súas tres obras fóra de Cataluña, xunto ao Palacio Episcopal de Astorga e El Capricho de Comillas, en Cantabria.

Situado xunto ao palacio dos Guzmanes, sede da Deputación de León e xunto á praza de Santo Domingo, lugar de encontro entre o casco antigo e o ensanche, de estilo renacentista, foi restaurado en 1951, declarado Monumento Histórico en 1969, é na actualidade a sede de Caja España, entidade que o rehabilitou en 1996, actividade que lle valeu o premio Europa Nostra.

O nome de casa Botines deriva do apelido do fundador da sociedade, Joan Homs i Botinàs, empresario e comerciante asentado na capital leonesa, que dirixían Mariano Andrés Luna e Simón Fernández Fernández, responsables do encargo da casa a Antoni Gaudí.

## Véxase tamén 
### Ligazóns externas 
*Información sobre a casa
Cosimo de Medici

'''Cosimo di Giovanni de' Medici** (en italiano) ou **Cosme o Vello''' (Pai da Patria), nado en Florencia o 27 de setembro de 1389 e finado en Careggi o 1 de agosto de 1464, foi un político e banqueiro italiano, fundador da dinastía dos Medici, dirixentes efectivos de Florencia durante unha boa parte do Renacemento italiano.

## Véxase tamén
Missouri (homónimos)

O topónimo amerindio **Missouri** pode referirse a:

***Río Missouri**, río dos Estados Unidos de América;
***Missouri** un dos estados dos Estados Unidos de América;
***Missouri City**, poboación do estado de Missouri;
***Missouri City**, poboación do estado de Texas;

## Véxase tamén
### Outros artigos
***Missouria**, tribo nativa india dos Estados Unidos de América;
***USS Missouri (BB-11)** e **USS Missouri (BB-63)**, navíos de guerra acoirazados da Armada dos Estados Unidos.
Cadeliña

Como topónimo **Cadeliña** pode referirse a:

;En Galiza
***Cadeliña**, parroquia do concello de Chandrexa de Queixa;
****Cadeliña**, lugar de dita parroquia.
Nueva Andalucía, Marbella

[250px|thumb|[Puerto Banús]]
**Nueva Andalucía** é un dos cinco distritos que conforman o municipio de Marbella, na provincia de Málaga. Está situado no centro-oeste do termo municipal, entre o centro de Marbella e a pedanía de San Pedro Alcántara. O distrito abarca unha área de vilas e apartamentos deseñados no estilo tradicional andaluz esparexidos entre campos de golf de gran tamaño. Comprende a Puerto Banús e El Ángel así como á Milla de Oro, concentrando algunhas da área máis luxosas do municipio.

En Nueva Andalucía atópanse as dúas institucións de ensino superior de Marbella: Les Roches Marbella e Marbella University.

## Toponimia 
Nueva Andalucía recolle o nome do desenvolvemento urbanístico e turístico que promoveu José Banús en 1964. O nome fai referencia aos topónimos das gobernacións coloniais de Nueva Andalucía de Venezuela, Colombia e Puerto de la Plata.

## Xeografía 
O distrito atópase na parte occidental do termo municipal de Marbella. Limita ao oeste co distrito de San Pedro Alcántara polo río Guadaiza, ao norte con Benahavís e con Istán polo encoro da Concepción, ao leste co distrito Marbella Oeste polo río Verde e ao sur co mar Mediterráneo.

## Demografía 
Segundo datos do padrón municipal de 2018, tiña unha poboación censada de 17.078 habitantes. A poboación de Marbella en 2020 era de 147.633 persoas e Nueva Andalucía constituía o 12,63 % da poboación total do municipio. No verán, durante a tempada turística, a poboación aumenta aproximadamente un 30% segundo os informes. A demografía de Marbella consiste en persoas de Escandinavia (Suecia, Dinamarca, Noruega), Marrocos, Reino Unido, Ucraína, Rusia, Italia, Alemaña, Colombia e Francia. A demografía das persoas que viven en Nueva Andalucía ten unha porcentaxe aínda maior de escandinavos, xa que aquí tamén se atopa a escola sueca.

## Festas 
O 16 de xullo celébrase a Virxe do Carme, e a  procesión mariñeira sae desde o Porto Pesqueiro de Marbella, chega a Puerto Banús, e retorna ao Porto Deportivo de Marbella.

A finais de xullo celébranse a Feira e Festas de Nueva Andalucía ou de La Campana, con feira de día, competicións deportivas e concursos, misa o domingo na Parroquia Virgen Madre, actuacións en directo e verbena, con gran participación dos veciños.

## Notas
Nueva Andalucía

**Nueva Andalucía** pode referirse a:

* **Nueva Andalucía**, gobernación colonial española erixida en Suramérica no século XVI, que comprendía a costa norte de Colombia e Venezuela, ata o Cabo da Vela;
* **Gobernación de Nueva Andalucía**, nome orixinal da gobernación do Río de la Plata;
* **Nueva Andalucía**, distrito do municipio español de Marbella;
* **Nueva Andalucía**, barrio da cidade española de Almería.
San Pedro Alcántara

**San Pedro Alcántara** é unha localidade do concello de Marbella, na provincia de Málaga, Andalucía. A pedanía ten a súa orixe na colonia agrícola do mesmo nome que en 1860 fundou o xeneral Manuel Gutiérrez de la Concha e Irigoyen, primeiro marqués do Douro.

Atópase situado na Veiga de San Pedro Alcántara, nunha ampla franxa costeira delimitada por un semicírculo de crebadas serras que a rodean. Tiña unha poboación de 34.922 habitantes en 2013.

## Véxase tamén 
### Ligazóns externas 
*Información turística
A Cadavosa

O topónimo **A Cadavosa** pode referirse a:

;En Galiza
***A Cadavosa**, lugar da parroquia de Merille, no concello de Ourol;
***A Cadavosa**, lugar da parroquia da Aguarda, no concello da Pastoriza.
Karel Čapek

**Karel Čapek** [], nado en Malé Svatoňovice (Bohemia, Imperio Austrohúngaro) o 9 de xaneiro de 1890 e finado en Praga o 25 de decembro de 1938, foi un escritor en lingua checa. É coñecido por ser o creador do concepto de *robot*, que apareceu por vez primeira na súa obra de teatro *R.U.R.* (1920). Como homenaxe, moitos lectores adoitan deixar robots en miniatura na súa tumba no cemiterio de Praga.

## Obra
dereita|miniatura|Tumba de Čapek no cemiterio de Praga, co tradicional robot de xoguete.
dereita|miniatura|Casa dos irmáns Čapek en Praga.
Un dos seus primeiros relatos fantásticos é *Továrna na Absolutno* ("A fábrica do Absoluto", 1922). Nun Universo concibido segundo as teorías panteístas de Baruch Spinoza e as da relatividade de Albert Einstein, o invento dun enxeñeiro trastorna a conduta humana e a social cando, desintegrando a materia para producir enerxía, libera tamén o místico "Divino Absoluto".

Unha obra que se adoita encadrar no xénero da ciencia ficción polo seu carácter distópico é *Válka s Mloky* ("A guerra das píntegas", 1936), novela de fina ironía que se considera unha sátira sobre o nazismo e o capitalismo. Na costa de Sumatra descóbrese unha nova especie de criatura, unha píntega xigante do xénero *Andrias*, capaz de aprender dos humanos malia non ter en principio unha intelixencia similar. O sistema capitalista mundial aprovéitase das criaturas para realizar todo tipo de labores ingratas ao ser humano, e todos os países comezan a adquirilas en gran número. Mais case ninguén é consciente de que a extensión das píntegas polo planeta Terra é unha ameaza. Critícase sucintamente no libro o Nacionalsocialismo emerxente e un sistema económico e unha orde mundial incapaces (e non interesados) en pararlle os pés. Amais do fondo político e filosófico, a novela de Čapek inclúe chiscadelas ao mundo periodístico (Čapek colaborou con diversas publicacións, como *Lidové noviny*).

## Obra selecta
**R.U.R.* (teatro, 1921). O tema fundamental aparece xa perfilado no relato "Systém" ("O sistema") en 1919.
* *Ze života hmyzu* ("Da vida dos insectos"; teatro, 1921. Escrita co seu irmán Josef)
* *Továrna na Absolutno* ("A fábrica do Absoluto"; 1922).
* *Věc Makropulos* ("O asunto Makropulos"; 1922). Inspirou unha ópera de Leoš Janáček
* *Krakatit* ("A krakatika; 1923)
* *Adam stvořitel* ("Adán o creador; 1927)
* *O ano do xardineiro* (*Zahradníkův rok*, 1929; traducida ao galego por Fernando de Castro García e publicada por Rinoceronte editora en 2009)
* * Výlet do Španěl* ("Viaxe a España"; 1930)
* *Válka s Mloky* ("A guerra das píntegas"; 1936)

## Notas 
## Véxase tamén
### Ligazóns externas
* Saíz Lorca, Daniel (2006): *La literatura checa de ciencia ficción durante el período de entreguerras*. Tese doutoral, Departamento de Filoloxía Románica, Filoloxía Eslava e Lingüística da Facultade de Filoloxía da Universidade Complutense de Madrid.
Homoloxía profunda

[dereita|400px|miniatura|As alteracións no xene *[pax6* orixinan similares alteracións fenotípicas na morfoloxía do ollo e a súa función nunha ampla variedade de especies.]]

En bioloxía evolutiva do desenvolvemento, o concepto de **homoloxía profunda** utilízase para describir casos nos que os procesos de crecemento e diferenciación están gobernados por mecanismos xenéticos que son homólogos e profundamente conservados nunha ampla variedade de especies.

A inicios da década de 2010, un equipo da Universidade de Texas en Austin liderado por Edward Marcotte desenvolveu un algoritmo que identifica módulos xenéticos profundamente homólogos en organismos unicelulares, plantas, e animais non humanos baseados en fenotipos (como os defectos de desenvolvemento e de trazos). A técnica aliña os fenotipos dos organismos baseados na ortoloxía (un tipo de homoloxía) de xenes implicados nos fenotipos.

## Notas 
## Véxase tamén 
### Outros artigos 
* Plan corporal

### Bibliografía 
* 
*
Selección de fútbol de Islandia

A **Selección de fútbol de Islandia** é o equipo representativo do país nórdico nas competicións internacionais oficiais de fútbol. A súa organización está a cargo da Federación de Fútbol de Islandia (*Knattspyrnusamband Íslands*, KSÍ), pertencente á UEFA.

Aínda que tradicionalmente estivo considerado un dos combinados nacionais máis débiles de Europa, o 6 de setembro de 2015 logrou clasificarse por primeira vez á fase final dunha competición internacional: a Eurocopa 2016. Durante o proceso clasificatorio, Islandia logrou derrotar a seleccións como Turquía, República Checa -ambas en condición de local- e aos Países Baixos en dúas oportunidades.

Unha vez na Euro 2016, os *Viquingos* superaron a primeira fase cun gol no minuto 94 que lles permitiu vencer a Austria e alcanzar o segundo posto do seu grupo. En oitavos de final eliminaron a Inglaterra (2-1), considerado un dos resultados máis impactantes na historia do fútbol europeo e o máis importante na historia do fútbol islandés ata o momento. Finalmente foron eliminados por Francia en cuartos de final.

## Estatísticas 
### Mundiais 
### Eurocopas 
## Notas 
## Véxase tamén 
### Ligazóns externas 
* Asociación de Fútbol de Islandia
Federación de Fútbol de Islandia

A **Federación de Fútbol de Islandia** ou **KSÍ** (en islandés: *Knattspyrnusamband Íslands*) é o organismo encargado da organización do fútbol en Islandia.

Foi fundada en 1947 e está afiliada á FIFA desde ese mesmo ano. En 1954 foi unha das asociacións fundacionais da UEFA.

Encárgase da organización da liga e a Copa de Islandia, así como os partidos da Selección de fútbol de Islandia nas súas distintas categorías.

## Véxase tamén 
### Ligazóns externas 
*Sitio web oficial
Power-up

[miniatura|En *[Super Mario Bros.*, a estrela daba inmunidade por un curto período de tempo.]]
Nos videoxogos, un ***power-up*** é un obxecto que beneficia ou fornece capacidades adicionais ó personaxe xogador como parte da mecánica de xogo, en contraste con outro tipo de obxectos do xogo que poden ter ou non beneficios ou outros usos determinados. Os *power-ups* adoitan conseguirse simplemente cando o personaxe os toca, mais tamén poden conseguirse en ocasións mediante a recolección de obxectos relacionados. Algúns exemplos de *power-ups* coñecidos na cultura popular son as boliñas do *Pac-Man* (considerado o primeiro *power-up* da historia dos videoxogos) e o *Super Mushroom* de *Super Mario Bros.*, que acadou o primeiro posto da lista de UGO Networks' *Top 11 Video Game Powerups*.

Os *power-ups* adoitan estar pre-establecidos no mundo de xogo, aparecer de forma aleatoria, poden obterse ó bater determinados inimigos ou conseguirse ó abrir ou destruír contedores. Diferéncianse doutros obxectos dos videoxogos polo feito de que teñen efecto inmediato, teñen deseños que non se axeitan necesariamente ó mundo de xogo (con letras e símbolos que destacan sobre o resto do escenario), e son máis habituais en determinados xéneros de xogos, particularmente nos de acción, ''shoot 'em ups*, *first-person shooters* e plataformas.

Considérase que o videoxogo *Pac-Man* foi o primeiro que incluíu unha mecánica de *power-ups*. En 1984 o xogo *Sabre Wulf* indtroduciu *power ups* na forma de flores que cando florecían outorgaban efectos como un aumento da velocidade e invincibilidade. Posteriormente en 1985 *Super Mario Bros.* introduciu o *Super Mushroom*, que acadou certa popularidade fora do xogo, e foi descrito como o "*power-up'' por excelencia".

## Notas
## Véxase tamén
### Bibliografía
*
*
Pequeno profeta (Donatello)

O ***Pequeno profeta*** é unha obra atribuída a Donatello que data do ano 1407 e que foi erixida en mármore branco cunha altura de 128 centímetros.

## Historia e descrición 
Procedía, orixinalmente, da porta da Mandorla da catedral de Santa María del Fiore, onde estaba emparellado con outro pequeno profeta atribuído, predominantemente, a Nanni di Banco.  

Non está claro se estes dous profetas son os citados nos documentos de pagamento emitidos pola catedral a nome de Donatello, con data de 1406 e 1408, en recompensa do traballo realizado posto que non se describen os seus detalles. Porén, Giovanni Poggi formulara a hipótese de que o documento se refería a grandes esculturas. Están realizados nun estilo gótico tardío, moi afastado das primeiras obras do mozo Donatello, parecen estar colocadas na Porta na reorganización de Emilio De Fabris. 
miniatura|esquerda|Imaxe dos dous pequenos profetas.
Á marxe das diferenzas estilísticas entre as dúas figuras que poden deberse á inexperiencia pola xuventude do artista e por outro lado a súa semellanza con obras similares de Nanni di Banco. 

Hoxe en día, o profeta da esquerda atribúese xeralmente a Donatello, sobre a base de comparacións con outras obras desta mesma época coma o *David de mármore* do Bargello. Non ten os atributos dun profeta, mais a súa pose lembra a un dos anxos anunciando polo que, quizais, orixinalmente formaba parte do grupo escultórico da Anunciación que, agora, está no Museo dell'Opera del Duomo. De tódolos xeitos, tamén hai outros que, con menos argumentos, dan a súa autoría a Bernardo Ciuffagni.

O feito de que a outra estatua sexa, probabelmente, obra de Nanni di Banco non é absolutamente incompatíbel cos documentos de pago, pois nese momento estaban ámbolos dous escultores en asociación e participaban na decoración da porta da Mandorla, como se detalla na correspondencia documental con Donatello sobre os Profetas do rexistro inferior, tallados en dous bloques de mármore de Siena e instalados en 1408.

## Véxase tamén 
### Bibliografía 
*
*
Cadavedo

Como topónimo **Cadavedo** pode referirse a:

;En Galiza
***Cadavedo**, parroquia do concello da Pastoriza;
****Cadavedo**, lugar de dita parroquia.
Bos Aires, Soutolobre, Salvaterra de Miño

**Bos Aires** é un lugar da parroquia de Soutolobre, no concello pontevedrés de Salvaterra de Miño, na comarca do Condado. Segundo o IGE, en 2022 tiña 45 habitantes (23 homes e 22 mulleres).

## Lugares e parroquias 
### Lugares de Soutolobre 
### Parroquias de Salvaterra de Miño 
## Notas 
## Véxase tamén 
### Outros artigos 
* Lugares de Salvaterra de Miño
Mojito

O **mojito** é unha bebida highball tradicional de Cuba que contén ron, azucre, zume de lima, menta e auga con gas. Orixinariamente o «mojito» foi inventao polo restaurante cubano Bodeguita del Medio''.

## Notas 
## Véxase tamén 
### Ligazóns externas 
* Receitas de mojito con variacións
A Nightmare on Elm Street

***A Nightmare on Elm Street*** é un filme estadounidense de terror escrito e dirixido por Wes Craven que se estreou en 1984. É o primeiro dos filmes da franquía "A Nightmare on Elm Street". Está protagonizado por Heather Langenkamp, John Saxon, Ronee Blakley, Amanda Wyss, Jsu Garcia, Robert Englund e Johnny Depp na súa primeira aparición no cine. Está ambientado na vila ficticia de Springwood, Ohio, e o argumento xira arredor duns adolescentes que son asasinados nos seus soños (e despois na realidade) por Freddy Krueger. Os adolescentes descoñecen o motivo destes fenómenos paranormais, mais os seus pais gardan un escuro segredo dende hai tempo.

Craven produciu *A Nightmare on Elm Street* cun orzamento estimado de $1,8 millóns, unha cantidade que o filme recuperou o primeiro fin de semana despois da súa estrea. *A Nightmare on Elm Street* tivo un grande impacto no xénero de terror, sendo o primeiro filme dunha franquía con varias secuelas, cruzamentos con outras franquías e remakes.

## Personaxes 
* Heather Langenkamp como Nancy Thompson
* Robert Englund como Freddy Krueger
* John Saxon como Tenente Don Thompson
* Johnny Depp como Glen Lantz
* Ronee Blakley como Marge Thompson
* Leslie Hoffman como Garda do corredor
* Amanda Wyss como Christina “Tina” Gray
* Nick Corri como Rod Lane
* Joe Unger como Sarxento Garcia
* Charles Fleischer como Dr. King
* Joseph Whipp como Sarxento Parker
* Lin Shaye como Metra
* Mimi Craven como Enfermeira
* Jack Shea como Minister
* Ed Call como Mr. Lantz
* Sandy Lipton como Mrs. Lantz
* David Andrews como Foreman
* Jeff Levine como Coronel
* Donna Woodrum como Mrs. Gray
* Paul Grenier como Noivo
* Ash Adams e Don Hannah como surfeiros
* Shashawnee Hall, Brian Reise e Carol Pritikin como policías
* Kathi Gibbs, John Richard Peterson, Chris Tashima e Antonia Yannouli como nenos

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en BoxOfficeMojo 
* Ficha en RottenTomatoes
Bomba Estéreo

**Bomba Estéreo** é un grupo musical xurdido en Bogotá, Colombia no 2005 A súa música foi descrita como "electro vacilón" (termo rexeitado pola banda), "electro tropical" ou "cumbia psicodélica". Segundo Simón Mejía, o nome da banda é un termo colombiano para unha "festa cool, incrible e caralluda".

## Discografía 
### Álbums de estudio 
#### EPs 
#### Sinxelos 
### Videoclips 
* "Nieve en Cali" (2006)
* "Huepajé" (2007)
* "Corinto" (2007)
* "Caminito" (2008)
* "Fuego" (2009)
* "Agua salá" (2010)
* "Ponte Bomb" (2011)
* "La cumbia sicodélica" (2011)
* "El alma y el cuerpo" (2012)
* "Caribbean Power" (2013)
* "Pure Love" (2013)
* "Que Bonito" (2014)
* "Fiesta" (2015)
* "Somos dos" (2015)
* "Soy Yo" (2016)
* "Duele" (2017)

## Notas 
## Véxase tamén 
### Ligazóns externas 
* Páxina oficial
Os Caínzos

Como topónimo **Os Caínzos** pode referirse a:

;En Galiza
***Os Caínzos**, lugar da parroquia de Cambás, no concello de Aranga;
***Os Caínzos**, lugar da parroquia da Aguarda, no concello da Pastoriza;
***Os Caínzos**, lugar da parroquia de Sumoas, no concello de Xove;
***Río Caínzos**, lugar da parroquia de Vilaframil, no concello de Ribadeo.

;Río de Galiza
***Río Caínzos**, río principal na Mariña Oriental, que desemboca entre as rías de Foz e Ribadeo.

## Véxase tamén
### Outros artigos
Caivanca

Como topónimo **Caivanca** pode referirse a:

;En Galiza
***Caivanca**, lugar da parroquia de Belesar, no concello de Vilalba;
***A Caivanca**, lugar da parroquia de Pígara, no concello de Guitiriz.

## Véxase tamén
### Outros artigos
Costa del Sol Occidental

A **Costa del Sol Occidental** é unha comarca española situada no suroeste da provincia de Málaga, en Andalucía. Atópase na costa mediterránea, na zona occidental da Costa do Sol.

## Concellos 
Segundo a división comarcal da Deputación de Málaga, os municipios que forman a comarca son: 
*Benahavís
*Benalmádena
*Casares
*Estepona
*Fuengirola
*Manilva
*Marbella
*Mijas
*Torremolinos

Aínda que, tradicionalmente e segundo outras definicións, tamén se incluirían Istán e Ojén, municipios que están integrados na Mancomunidade de Municipios da Costa do Sol Occidental e que forman parte da comarca da Sierra de las Nieves de acordo coa Deputación.

## Véxase tamén 
### Ligazóns externas 
* Lista comarcal definida pola Consellería de Turismo e Deporte da Xunta de Andalucía. BOJA núm.. 59, de 27 de marzo de 2003.
Casetas

**Casetas** é un barrio ou xunta veciñal do concello de Zaragoza, situado a 15&nbsp;km ao oeste da cidade. Está a unha altitude de 215 msnm.

Desde o 1 de xullo de 1879 e por decisión de Concello do entón municipio de Las Casetas, este lugar pasou a agregarse ao municipio de Zaragoza. Actualmente constitúe o máis poboado dos catorce barrios rurais que posúe a cidade. Tiña en 2015 unha poboación de 7.480 habitantes.

A súa xunta veciñal está constituída por seis vocais designados polos partidos políticos en proporción aos resultados obtidos polos seus partidos nas eleccións municipais. Esta xunta veciñal está presidida por un Alcalde, que actúa como representante do Alcalde de Zaragoza, e que desde 1995 é elixido mediante consulta popular a través de sufraxio.

## Véxase tamén 
### Ligazóns externas 
*Xunta Veciñal
Do que estou a falar cando falo de correr

***Do que estou a falar cando falo de correr*** (co título orixinal en ; *Hashiru Koto ni Tsuite Kataru Toki ni Boku no Kataru Koto*) é un libro de memorias en lingua xaponesa do escritor Haruki Murakami, publicado por vez primeira en 2007. Foi traducida ao galego por Mona Imai e Gabriel Álvarez Martínez, e publicado por Editorial Galaxia na colección Literaria en 2009.

No libro o autor fala da súa experiencia como atleta afeccionado. En 1982 deixou o local de jazz no que traballaba e comezou a escribir profesionalmente, amais de comezar a correr en serio. Desde entón adoita correr un maratón ao ano, e practica tamén o tríatlon.

O título da obra está inspirado nunha colección de contos curtos de Raymond Carver, *What we talk about when we talk about love*.

## Notas
Basílica de Santo Antonio de Padua

A **basílica de Santo Antonio de Padua** é un templo relixioso da cidade italiana de Padua, construído entre os anos 1238 e 1310. O seu núcleo orixinal foi a igrexa de Santa María Nai do Señor, *Sancta Maria Mater Domini*, onde instalouse o convento franciscano no cal foi sepultado Santo Antonio de Padua, feito que orixinou unha fervorosa devoción aos seus restos por parte dos católicos.

Na praza atópase o magnífico monumento ecuestre a Gattamelata de Donatello. Ademais no interior da basílica realizou este mesmo escultor, o *Crucifixo de bronce*, que Boito colocou anos máis tarde no altar maior. Para este mesmo altar, Donatello creou sete estatuas que representan a Virxe co Neno e os santos Francisco, Antonio, Xustina, Daniel, Luís e Prosdocimo.

## Véxase tamén 
### Ligazóns externas 
* Páxina web oficial da basílica de Santo Antonio de Padua 
* Webcam en directo dende o exterior de la basílica
A Abelenda, Soutolobre, Salvaterra de Miño

**A Abelenda** é un lugar da parroquia de Soutolobre, no concello pontevedrés de Salvaterra de Miño, na comarca do Condado. Segundo o IGE, en 2022 tiña 29 habitantes (14 homes e 15 mulleres).

## Lugares e parroquias 
### Lugares de Soutolobre 
### Parroquias de Salvaterra de Miño 
## Notas 
## Véxase tamén 
### Outros artigos 
* Lugares de Salvaterra de Miño